*Projekts*

**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2019. gada \_\_.\_\_\_\_\_\_ |
|  |  |  |

.§

**Informatīvais ziņojums “Par Eiropas Reģionālās attīstības fonda, Eiropas Sociālā fonda plus, Kohēzijas fonda ieviešanu 2021. - 2027. gadā Latvijā”**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( ... )

1. Pieņemt zināšanai iesniegto informatīvo ziņojumu.
2. Noteikt, ka Partnerības līguma vai informācijas apkopojuma sagatavošanu un iesniegšanu Eiropas Komisijā koordinē Finanšu ministrija.
3. **Konceptuāli atbalstīt** informatīvajā ziņojumā piedāvāto risinājumu par Eiropas Savienības Kohēzijas politikas fondu (Eiropas Reģionālā attīstības fonda (izņemot Eiropas teritoriālās sadarbības mērķi), Eiropas Sociālā fonda plus (izņemot Eiropas Atbalsta fondu vistrūcīgākajām personām) un Kohēzijas fonda) (turpmāk - ES fondu) institucionālās sistēmas iespējamu darbību atbilstoši 2014. - 2020. gada plānošanas periodā izveidotajai sistēmai.

**Izglītības un zinātnes ministrijai līdz 2019.gada 30.augustam iesniegt Ministru kabinetā konceptuālo ziņojumu par zinātnes un inovāciju finansēšanas funkcijas konsolidēšanu tās padotībā esošajās institūcijās, lai tostarp nodrošinātu zinātniskās ekspertīzes pakalpojuma pieejamību vienā kompetentā institūcijā.**

**Ekonomikas ministrijai sadarbībā ar Izglītības un zinātnes ministriju un Finanšu ministriju līdz 2019.gada 15.decembrim iesniegt Ministru kabinetā informatīvo ziņojumu par kopējā zinātnes un inovācijas finansēšanas sistēmas institucionālā modeļa attīstību Latvijā.**

**Finanšu ministrijai, izstrādājot informatīvo ziņojumu par ES fondu vadības un kontroles sistēmu un normatīvo regulējumu, ko atbilstoši šim informatīvajam ziņojumam plānots iesniegt Ministru kabinetā līdz 2020.gada aprīlim, sadarbībā ar Izglītības un zinātnes ministriju un Ekonomikas ministriju izvērtēt šī protokollēmuma 4. un 5.punktā minēto uzdevumu izpildes rezultātu ietekmi uz ES fondu vadības un kontroles sistēmu un tās normatīvo regulējumu.**

1. Noteikt, ka informatīvā ziņojuma 1. pielikumā norādītajām atbildīgām institūcijām atbilstoši kompetencei jānodrošina ieguldījumu priekšnosacījumu izpilde un jāinformē Finanšu ministrija nedēļas laikā pēc ieguldījumu priekšnosacījumu kritēriju izpildes.
2. Pieņemt zināšanai informatīvā ziņojuma 2. pielikumā esošo indikatīvo laika grafiku Eiropas Savienības Kohēzijas politikas fondu plānošanai 2021. – 2027. gada plānošanas periodam.
3. Noteikt, ka Eiropas Savienības Kohēzijas politikas fondu (Eiropas Reģionālā attīstības fonda, Eiropas Sociālā fonda plus un Kohēzijas fonda) darbības programma un attiecīgā Partnerības līguma daļa tiek veidota, primāri balstoties uz Nacionālajā attīstības plānā 2021. – 2027. gadam noteiktajām prioritātēm un mērķiem, kas aptver nozaru attīstības plānus, administratīvi teritoriālās attīstības reformu un teritoriālās attīstības plānošanas dokumentus kā nosacījumu integrētām teritoriālām investīcijām.

Ministru prezidents A.K. Kariņš

Valsts kancelejas direktors J. Citskovskis

Finanšu ministrs J.Reirs